OpenLLM-France/wikimedia huggingface dataset:
# Broxton

Broxton és una població dels Estats Units a l'estat de Geòrgia. Segons el cens del 2000 tenia 1.428 habitants.

## Demografia

Segons el cens del 2000, Broxton tenia 1.428 habitants, 527 habitatges, i 363 famílies. La densitat de població era de 170,2 habitants per km².
Dels 527 habitatges en un 38,7% hi vivien nens de menys de 18 anys, en un 41,2% hi vivien parelles casades, en un 23% dones solteres, i en un 31,1% no eren unitats familiars. En el 27,5% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,68 i el nombre mitjà de persones que vivien en cada família era de 3,28.
Per edats la població es repartia de la següent manera: un 32,1% tenia menys de 18 anys, un 9,2% entre 18 i 24, un 27,8% entre 25 i 44, un 19,8% de 45 a 60 i un 11,1% 65 anys o més.
L'edat mediana era de 31 anys. Per cada 100 dones de 18 o més anys hi havia 77,5 homes.
La renda mediana per habitatge era de 22.900 $ i la renda mediana per família de 26.211 $. Els homes tenien una renda mediana de 24.408 $ mentre que les dones 19.226 $. La renda per capita de la població era d'11.984 $. Entorn del 22% de les famílies i el 26,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Broxton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
* ↑ «Geographic Comparison Table- Broxton». American Fact Finder. Oficina del Cens dels Estats Units, 12-01-2010.
# Brownville (Nebraska)

Brownville és una població dels Estats Units a l'estat de Nebraska. Segons el cens del 2000 tenia 146 habitants.

## Demografia

Segons el cens del 2000, Brownville tenia 146 habitants, 74 habitatges, i 40 famílies. La densitat de població era de 90,9 habitants per km².
Dels 74 habitatges en un 20,3% hi vivien nens de menys de 18 anys, en un 44,6% hi vivien parelles casades, en un 5,4% dones solteres, i en un 44,6% no eren unitats familiars. En el 40,5% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,97 i el nombre mitjà de persones que vivien en cada família era de 2,63.
Per edats la població es repartia de la següent manera: un 18,5% tenia menys de 18 anys, un 5,5% entre 18 i 24, un 19,2% entre 25 i 44, un 34,2% de 45 a 60 i un 22,6% 65 anys o més.
L'edat mediana era de 51 anys. Per cada 100 dones de 18 o més anys hi havia 108,8 homes.
La renda mediana per habitatge era de 34.375 $ i la renda mediana per família de 51.000 $. Els homes tenien una renda mediana de 35.750 $ mentre que les dones 28.438 $. La renda per capita de la població era de 20.928 $. Aproximadament l'11,5% de les famílies i el 15,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Vila del llibre

Brownville és una petita i sorprenent vila del llibre, al sud d'Omaha, al riu Missouri, amb quatre llibreries i set museus. Ha estat designat com a “International Bokk Town" (Ciutat Internacional del Llibre).

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Brownville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Brownville». American Fact Finder. Oficina del Cens dels Estats Units, 12-01-2010.
* ↑ «Brownville Nebraska An International Book Town» (en anglès). Arxivat de l'original el 2020-01-02. [Consulta: 10 gener 2020].
# Cala de Finestrat

La cala de Finestrat o cala de Morales és l'única platja del terme de Finestrat (la Marina Baixa). És d'arena. Limita al sud-oest amb la Vila Joiosa i al nord-oest amb Benidorm.
Es troba a cinc quilòmetres del nucli històric de Finestrat. Mesura 300 metres de longitud i té una amplada mitjana de 75 metres. Gaudeix de la bandera blava.
En el tossal proper es troba la torre d'Aguiló, del segle xvi.

## Referències

* ↑ «Cala Finestrat» (en castellà). [Consulta: 6 agost 2019].
* ↑ http://playas.levante-emv.com/la-cala
# Inscripció d'Esmet-Akhom

La inscripció d'Esmet-Akhom (catalogada com a Philae 436 o GPH 436) és l'última mostra de jeroglífics egipcis a la història. Està escrita a un mur de la Porta d’Hadrià, proper al Temple d’Isis a Files (sud d'Egipte) i està datada de l'any 394.

## Context històric

En aquell temps, Egipte, controlat per l'imperi romà, era àmpliament cristianitzat. Els temples pagans havien estat tancats per l'edicte de Teodosi, l'any 392, però va haver-hi diverses excepcions. El temple de Files va aconseguir mantenir-se gràcies a les peregrinacions dels blèmies, provinents de Núbia, que anaven al lloc a rendir homenatge a la deessa Isis, que sembla ser la seva deessa principal. Però l'any 535, l'emperador Justinià va tancar definitivament tots els reductes pagans a Egipte, incloent-hi el temple de Zeus-Amon a Siwa, i el temple de Files. Va empresonar tots els sacerdots i va construir una església a l'illa dedicada a Sant Esteve.

## Text de la inscripció

La inscripció consisteix en dues parts: una de jeroglífica, i una altra de demòtica. Dins la part jeroglífica, es fa una invocació a Mandulis, un déu nubià, i dins la part demòtica podem veure la datació del text: ⁣«el dia de l'aniversari d'Osiris, any 110 [de l'època de Dioclecià]». Això correspon amb el dia 24 d'agost del 394.
La inscripció jeroglífica diu:
    «Davant Mandulis, fill d'Horus, text escrit per Esmet-Akhom, fill d'Esmet, segon profeta d'Isis, etern. Paraules pronunciades per Mandulis, senyor d'Abató, gran déu».
La inscripció demòtica diu:
    «Jo, Esmet-Akhom, escrivà de l'arxiu d'Isis, fill d'Esmet-Panekhate, segon profeta d'Isis, la mare del qual és Eswe-ra, he gravat aquesta figura de Mandulis per fer-lo etern, per què és amable amb mi. Avui, en el dia de l'aniversari d'Osiris, la seva festa de l'any 110 (de l'època de Dioclecià)».
* Imatge de la inscripció.
* Dibuix de la inscripció.
* La inscripció jeroglífica.
* La inscripció demòtica.

## Referències

* ↑ «THE ANCIENT EGYPTIAN LANGUAGE: NOT JUST HIEROGLYPHS» (en anglès). American Research Center in Egypt. [Consulta: 24 maig 2024].
* ↑ Parkinson, Richard. The Rossetta Stone (en anglès). British Museum Press, 2005, p. 19-20. ISBN 978-0714150215.
* ↑ «The Graffito of Emset-Akhom, the Latest Known Inscription Written in Egyptian Hieroglyphs» (en anglès). History of Information. [Consulta: 24 maig 2024].
* 1 2 «Ultima iscrizione geroglifica» (en italià). Cartigli. [Consulta: 24 maig 2024].
# Jo no sóc d'aquí

Jo no sóc d'aquí (títol original en basc: Ni ez naiz hemengoa) és un diari íntim de l'escriptor basc Joseba Sarrionandia, redactat l'any 1984 mentre complia condemna a la presó d'Herrera de la Mancha per militància a ETA. El 1985 fou publicat per Pamiela Argilaetxea i, anys després, l'any 2014, Maria Colera Intxausti i Ainara Munt Ojanguren, de la mà de Pol·len Edicions, traduïren l'obra al català. El llibre recull històries i reflexions d'una varietat de temes escrites des de la seva cel·la d'aïllament. L'obra en català consta de 107 capítols més la motxilla ecològica i la nota editorial de Pol·len.

## Notes

* ↑ El títol del llibre conté l'accent en la primera persona del singular del present del verb «ser», tal com s'escrivia abans de la reforma ortogràfica de 2016 de l'Institut d'Estudis Catalans.

## Referències

* ↑ «Presentació “Jo no sóc d'aquí” de Joseba Sarrionandia». Sirga.cat. Arxivat de l'original el 2017-12-01. [Consulta: 20 gener 2015].
* 1 2 «Se presentará en Barcelona la traducción del ensayo "Jo no soc d'aquí" de Sarrionandia» (en castellà). Kulturklik.Euskadi.net, 10-09-2014. Arxivat de l'original el 2015-01-20. [Consulta: 20 gener 2015].
* ↑ «Vicent Partal i Ainara Munt presenten "Jo no sóc d'aquí", de Joseba Sarrionandia». Vilaweb.cat, 09-12-2014. [Consulta: 20 gener 2015].
* ↑ «'Jo no sóc d'aquí' de Joseba Sarrionandia. Per fi, en català». CCMA.cat, 22-12-2014. [Consulta: 20 gener 2015].

## Enllaços externs

* Jo no sóc d'aquí a Pol·len Edicions Arxivat 2015-01-20 a Wayback Machine.
# Cairo (Illinois)

Cairo és una població dels Estats Units a l'estat d'Illinois. Segons el cens del 2000 tenia 3.632 habitants.
La població s'ubica a la confluència dels rius Mississipi i Ohio.

## Demografia

Segons el cens del 2000, Cairo tenia 3.632 habitants, 1.561 habitatges, i 900 famílies. La densitat de població era de 198,9 habitants/km².
Dels 1.561 habitatges en un 30,4% hi vivien nens de menys de 18 anys, en un 29,3% hi vivien parelles casades, en un 25,2% dones solteres, i en un 42,3% no eren unitats familiars. En el 39,7% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 3,08.
Per edats la població es repartia de la següent manera: un 30,4% tenia menys de 18 anys, un 8,1% entre 18 i 24, un 22% entre 25 i 44, un 21,6% de 45 a 60 i un 17,9% 65 anys o més.
L'edat mediana era de 36 anys. Per cada 100 dones de 18 o més anys hi havia 70,2 homes.
La renda mediana per habitatge era de 21.607 $ i la renda mediana per família de 28.242 $. Els homes tenien una renda mediana de 28.798 $ mentre que les dones 18.125 $. La renda per capita de la població era de 16.220 $. Aproximadament el 27,1% de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cairo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 4 agost 2010].
* ↑ «Geographic Comparison Table- Cairo». American Fact Finder. Oficina del Cens dels Estats Units, 12-01-2010.
# Cairo (Missouri)

Cairo és una població dels Estats Units a l'estat de Missouri. Segons el cens del 2000 tenia 293 habitants.

## Demografia

Segons el cens del 2000, Cairo tenia 293 habitants, 117 habitatges, i 80 famílies. La densitat de població era de 419 habitants per km².
Dels 117 habitatges en un 33,3% hi vivien nens de menys de 18 anys, en un 54,7% hi vivien parelles casades, en un 12% dones solteres, i en un 30,8% no eren unitats familiars. En el 28,2% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,05.
Per edats la població es repartia de la següent manera: un 25,6% tenia menys de 18 anys, un 9,2% entre 18 i 24, un 27,3% entre 25 i 44, un 22,5% de 45 a 60 i un 15,4% 65 anys o més.
L'edat mediana era de 33 anys. Per cada 100 dones de 18 o més anys hi havia 77,2 homes.
La renda mediana per habitatge era de 35.000 $ i la renda mediana per família de 39.464 $. Els homes tenien una renda mediana de 35.417 $ mentre que les dones 20.536 $. La renda per capita de la població era de 14.905 $. Entorn de l'11,4% de les famílies i el 10,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cairo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Cairo». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Camagna Monferrato

Camagna Monferrato és un municipi situat al territori de la província d'Alessandria, a la regió del Piemont, (Itàlia). Pertanyen al municipi les frazioni de Regione Bonina i Stramba.
Camagna Monferrato limita amb els municipis de Casale Monferrato, Conzano, Cuccaro Monferrato, Frassinello Monferrato, Lu, Rosignano Monferrato i Vignale Monferrato.

## Galeria

* Vista del poble
* Ajuntament
* Església de Sant Eusebi
* Façana de l'església de S.Eusebi
# Iqbal i la fórmula secreta

Iqbal i la fórmula secreta (originalment en danès, Iqbal & den hemmelige opskrift) és un llargmetratge del 2015, dirigit per Tilde Harkamp i escrit per Renée Toft Simonsen. La versió doblada al català es va estrenar el 2017.

## Sinopsi

L'Iqbal és un noi de tretze anys. Amb el seu germà petit i la seva amiga Sille fan explotar accidentalment l'escola. Dos delinqüents volen aconseguir la fórmula secreta dels explosius casolans que han fet servir i els nois no els la volen facilitar.

## Referències

* 1 2 Iqbal i la fórmula secreta a la Base de dades de cinema en català
* ↑ «Iqbal i la fórmula secreta». ésAdir. [Consulta: 17 juliol 2022].
* ↑ «Iqbal i la fórmula secreta». Desdelsofà.cat. [Consulta: 17 juliol 2022].
* ↑ «Iqbal & den hemmelige opskrift» (en danès). Det Danske Filminstitut. [Consulta: 17 juliol 2022].

## Enllaços externs

* Tràiler en català
# Iqlim

Iqlim —àrab: إقليم, iqlīm, pl. أقاليم, aqālīm— és un terme àrab per a ‘clima’ en el sentit etimològic de l'antic mot grec klíma —‘inclinació’, ‘curvatura de la terra des de l'equador al pol’ i ‘cada regió en què es dividia aquesta superfície’—, per la qual cosa també significa ‘zona geogràfica’, ‘territori’ o ‘regió’ i, a partir dels dos darrers significats, administrativament ‘província’ i ‘districte’.
El terme fou adaptat per alguns geògrafs àrabs antics, com Ibn Khurradàdhbih, com a sinònim o subdivisió de cora, el terme àrab per a les províncies del califat islàmic, i en aquest sentit s'emprà i s'empra encara per indicar regions i províncies, tant geogràfiques com administratives.

## A l'Àndalus

A l'Àndalus, els iqlims eren les unitats administratives i fiscals de tipus agrícola en què se subdividien les cores, que eren les divisions de primer nivell. Al front d'un iqlim hi havia una població important o un hisn o fortalesa, que feia les funcions de capital. Els impostos es fixaven sobre tot el conjunt, la ciutat o fortalesa i les alqueries i pobles que la voltaven.

## A l'actualitat

Actualment, al Marroc s'anomenen iqlims les províncies, divisió territorial de segon nivell, juntament amb les amales o prefectures, de les jihes o regions. En amazic, que també és llengua oficial del país, s'anomenen tasga (en amazic ⵜⴰⵙⴳⴰ).
A Jordània, tot i que el país administrativament es divideix en dotze muhàfadhes o governacions, aquestes s'organitzen en tres regions geogràfiques o iqlims: Regió Nord, Regió Central i Regió Sud.

## Referències

* ↑ «Clima». Gran Diccionari de la Llengua Catalana. Barcelona: Grup Enciclopèdia Catalana.
* ↑ Castells Criballes, Margarida; Cinca Pinós, Dolors. Diccionari Àrab-Català. Barcelona: Enciclopèdia Catalana, 2007, p. s.v. "أقلم". ISBN 978-84-412-1546-7.
* ↑ Encyclopaedia of Islam. Second Edition, Brill Publishers, Leiden, s.v. "Iḳlīm".
* ↑ Maíllo Salgado, Felipe. Vocabulario de historia árabe e islámica (en (castellà)). Madrid: Akal, 1996, p. s.v. "Kūra". ISBN 8446005875.
# Jim McBride

Jim McBride (nascut el 16 de setembre de 1941) és un guionista, productor i director estatunidenc.

## Llegat

Richard Brody, que va escriure per a The New Yorker, va nomenar McBride com un dels dotze més grans cineastes narratius vius, citant David Holzman's Diary com una "càpsula del temps de vistes i sons, idees i estats d'ànim, política i història", i "una de les primeres pel·lícules més grans", però va assenyalar que només el considerava un dels millors per a aquella pel·lícula concreta.

## Filmografia

* David Holzman's Diary (1967)
* My Girlfriend's Wedding (1969)
* Pictures from Life's Other Side (1971)
* Glen and Randa (1971)
* Hot Times (1974)
* Sense alè (1983)
* The Big Easy (1986)
* Gran bola de foc (1989)
* La taula de Flandes (1994)

## Televisió

* La Dimensió Desconeguda (1986)
* The Wonder Years (1990–1991)
* Blood Ties (1991) (TV)
* The Wrong Man (1993) (TV)
* Fallen Angels (1995) – "Fearless" (1995) Episode
* Pronto (1997) (TV)
* The Informant (1997) (TV)
* Dead by Midnight (1997) (TV)
* To Hell and Back (2000) (TV)
* Six Feet Under (2001)

## Premis

Guanyador
* Festival Internacional de Cinema de Mannheim-Heidelberg: Gran Premi; per David Holzman's Diary; 1967.
* Festival du Film Policier de Cognac: Grand Prix; per The Big Easy; 1987.
Nominacions
* Premis Independent Spirit: Premi al millor director, per The Big Easy 1988.
* Festival de Cinema de Venècia: Lleó d'Or; per The Informant; 1997.

## Referències

* ↑ New York Times
* ↑ «Independent.co.uk». Arxivat de l'original el May 23, 2007. [Consulta: March 16, 2007].
* ↑ Profile, The New Yorker; accessed October 11, 2015.
# Campionat d'Europa de cursa per eliminació femení

El Campionat d'Europa de cursa per eliminació femenina és el campionat d'Europa de Cursa per eliminació organitzat anualment per la UEC.
Es porten disputant des del 2015 dins els Campionats d'Europa de ciclisme en pista.

## Pòdiums dels Guanyadors

| Proves | Or | Plata | Bronze |
| 2015 | Katie Archibald (GBR) | Annalisa Cucinotta (ITA) | Irene Usabiaga (ESP) |
| 2016 | Kirsten Wild (NED) | Katie Archibald (GBR) | Laurie Berthon (FRA) |
| 2017 | Kirsten Wild (NED) | Evgueniya Augustinas (RUS) | Maria Giulia Confalonieri (ITA) |

## Enllaços externs

* Web de l'UEC Arxivat 2016-10-24 a Wayback Machine.
* Palmarès a les-sports.info
# Jimmy Johnstone

James Connolly 'Jimmy' Johnstone (30 de setembre del 1944, Viewparkva - 13 de març del 2006, Uddingston) ser un destacat futbolista escocès dels anys 1960 i 70. Jugava de migcampista i va passar la major part de la seva vida futbolística al Celtic FC, on l'any 2002 fou votat com el millor jugador de la història del club. Formà part de l'equip anomenat "els lleons de Lisboa", que guanyà la Copa d'Europa de futbol a la capital portuguesa, derrotant l'Inter de Milà per 2 a 1. Amb la selecció de futbol d'Escòcia jugà 23 partits i marcà 4 gols, participant en la Copa del Món de 1974.

## Trajectòria esportiva

* Celtic Football Club: 1962-1975, 308 partits, 82 gols
* San Jose Earthquakes: 1975
* Sheffield United Football Club: 1975-1977, 11 partits, 2 gols
* Dundee Football Club: 1977, 3 partits, 0 gols
* Shelbourne F.C.: 1977-1978, 9 partits, 2 gols
* Elgin City

## Palmarès

* Copa d'Europa de futbol (1)
* Lliga escocesa de futbol (9)
* Copa escocesa de futbol (4)
* Copa de la Lliga escocesa de futbol (5)

## Enllaços externs

* Jimmy Johnstone - Lloc web oficial
Jimmy Johnstone - Plantilles de navegació :
Selecció de futbol d'Escòcia – Copa del Món de Futbol de 1974
1 Harvey •
2 Jardine •
3 McGrain •
4 Bremner (c) •
5 Holton •
6 Blackley •
7 Johnstone •
8 Dalglish •
9 Jordan •
10 Hay •
11 Lorimer •
12 Allan •
13 Stewart •
14 Buchan •
15 Cormack •
16 Donachie •
17 Ford •
18 Hutchison •
19 Law •
20 Morgan •
21 McQueen •
22 Schaedler •
Entrenador: Ormond :
# Jimmy Kelly

Jimmy Kelly (Ballybofey, 1911 - novembre de 1970) fou un futbolista irlandès de la dècada de 1960.
Pel que fa a clubs, defensà els colors de Derry City, Shamrock Rovers i Dundalk. Fou internacional amb la selecció d'Irlanda unificada (IFA) i amb l'Estat Lliure d'Irlanda (FAI).

## Palmarès

Derry City
* Copa irlandesa de futbol 1
** 1949

## Referències

* ↑ Northern Ireland's Footballing Greats
* ↑ Ireland (FAI) stats
* ↑ History of Irish Football
* ↑ Dundalk F.C. 1940s
* ↑ «Ulster Biography». Arxivat de l'original el 2018-09-16. [Consulta: 15 setembre 2018].
# Cabana del Moro (Llauró)

* Per a altres significats, vegeu «Cabana del Moro».
La Cabana del Moro és un dolmen de la comuna de Llauró, de la comarca del Rosselló, a la Catalunya del Nord.
Està situat dalt d'un turó a l'esquerra del Monar, a prop i al nord-est del poble de Llauró, però amb un accés que ha de fer una ampla volta cap a ponent a causa de la vall de la Ribera del Monar. És al costat oest d'una casa moderna.

## Descripció de Jaubert de Réart

Fou descobert per Joseph Jaubert de Réart el 1832 en una notícia apareguda a Le Publicateur du Département des Pyrénées-Orientales, de Perpinyà, amb el text següent (traduït del francès): Aquesta tomba té la forma del que vaig descriure a Le Publicateur del 22 de setembre passat. [Es refereix a l'article sobre les tombes de Molig] Les pedres que el formen, del tot brutes i informes, tenen tanmateix una superfície plana a l'interior; dues d'elles estan situades verticalment, a una distància de 3 peus, i tenen una llargària de 6, per 2 ½ d'elevació del sòl a l'interior del monument. La seva part superior està formada per una altra pedra que recolza damunt de les dues laterals dirigides cap a l'est. Imagineu-vos, reposant sobre aquestes tres pedres una enorme llosa de 4 peus de llarg per 5 d'ample, per 2 peus de gruix com els seus suports, que recobreix aproximadament la meitat del monument, recoberta d'una espessa molsa; així tindreu la imatge completa del monument. He observat a l'extrem inferior, i com fent de tancament, una pedra esquistosa a flor de terra, de 15 polzes de llarg per 4 d'ample, mentre que les altres pedres són de quars. La gran pedra que tancava aquesta part inferior va ser remoguda, i les mides m'han confirmat que la llosa que completava la coberta jeu al costat entre un munt de pedres tan plenes de molsa com el mateix monument del qual formaven part....

## Vegeu també

* Llista de monuments megalítics de la Catalunya del Nord

## Bibliografia

* Abélanet, Jean. Itinéraires mégalithiques : dolmens et rites funéraires en Roussillon et Pyrénées nord-catalanes (en (francès)). Canet: Trabucaire, 2011. ISBN 9782849741245.
* Becat, Joan. «79 - Llauró». A: Atles toponímic de Catalunya Nord. I. Aiguatébia-Montner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Becat, Joan; Ponsich, Pere; Gual, Raimon. «Llauró». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Carreras Vigorós, Enric; Tarrús Galter, Josep. 181 anys de recerca megalítica a la Catalunya Nord (1832-2012). Girona: Annals de l'Institut d'Estudis Gironins, n. 54, 2013.
* Kotarba, Jérôme; Castellvi, Georges; Mazière, Florent [directors]. Les Pyrénées-Orientales 66. París: Académie des Inscriptions et Belles-Lettres. Ministère de l'Education Nationale. Ministère de la Recherche. Ministère de la Culture et de la Communication. Maison des Sciences de l'Homme, 2007 (Carte Archeologique de la Gaule). ISBN 2-87754-200-5. .

## Referències

* ↑ Abélanet 2011, p. 103 - 105
* ↑ El dolmen de la Cabana del Moro en els ortofotomapes de l'IGN
* ↑ 1 peu = 30,48 cm.
* ↑ 1 polze = 27,07005 mm.
# Joan Badia Carbó

Joan Badia Carbó, conegut per Tallaferro (Sarral s. XVI - Vilafranca 1616) fou un bandoler del bàndol dels nyerros actiu per les comarques del Penedès des del 1614 juntament amb el seu germà. Ambdós foren morts a la rodalia de Vilafranca per Miquel d'Aiguaviva, un noble de la ciutat, en el marc de la campanya antibandolera promocionada pel virrei Fernández de la Cueva, el qual va redimir Aiguaviva dels seus propis delictes.

## Referències

* 1 2 3 Mestre i Campi, Jesús (director). Diccionari d'Història de Catalunya. Edicions 62, 1998, p. 85, entrada: "Badia Carbó, Joan". ISBN 84-297-3521-6.